Yaqinda “O‘zpaxtasanoat” uyushmasi “O‘zpaxtaeksport” yagona paxta xoldingi tarkibiga kirganidan so‘ng O‘zbekistonda uyushmalar soni 4tani tashkil qildi, deb yozadi Nuz.uz.Ayni paytda mamlakatda xo‘jalik boshqaruvi organlari sifatida Oziq-ovqat sanoati korxonalari uyushmasi, O‘zagromashservis, O‘zbekcharmpoyabzali va O‘zulgurjisavdoinvest faoliyat yuritmoqda. 2015 yil boshida O‘zbekistonda uyushmalar soni 5ta, bir yil muqaddam esa 7tani tashkil qilgan edi. 2014 yili Toshshahartransxizmat uyushmasi va “O‘zeltexsanoat” aksiyadorlik kompaniyalariga aylantirildi. Ular tarkibidagi korxonalarni aksiyalar paketlari orqali boshqarish imkoniyatiga ega bo‘ldi.